### Beslutning

Anbefales.

Oscar Andresen (Frit Borgerligt Fællesskab) stemmer imod med bemærkning om at der ikke ønskes flere sol- og vindenergi anlæg.

### Sagsfremstilling

## Resume og sagens baggrund

Forslag til tillæg nr. 11 til [adresse] 2021-2032 samt Forslag til Lokalplan nr. 592 for solcelleanlæg på [adresse] har været fremlagt i offentlig høring, sammen med fælles miljøvurderingsrapport for planforslagene, en miljøkonsekvensrapport for det konkrete projekt samt udkast til tilladelse efter Miljøvurderingsloven. Der er modtaget fire høringssvar til planforslagene, som giver anledning til enkelte præciseringer. Sagen lægger op til, at Kommunalbestyrelsen vedtager planforslagene endeligt, samt godkender tilladelse efter Miljøvurderingsloven.

Kommunalbestyrelsen besluttede den 20. december 2023 at godkende Forslag til tillæg nr. 11 til kommuneplan 2021-2032 samt Forslag til lokalplan nr. 592 til offentlig fremlæggelse.

Teknik- og Miljøudvalget besluttede den 2. februar 2023 at igangsætte planlægningen for solcelleanlæg på [adresse].

## Indstillinger

Direktøren indstiller at:

1. Forslag til tillæg nr. 11 til Kalundborg Kommune 2021-2032 for solcelleanlæg ved [adresse] vedtages endeligt til offentlig bekendtgørelse, med de præciseringer, der fremgår af bilag 3.
2. Forslag til lokalplan nr. 592 for solcelleanlæg på [adresse], vedtages endeligt til offentlig bekendtgørelse, med de præciseringer, der fremgår bilag 3.
3. Tilladelse efter Miljøvurderingslovens § 25 godkendes.
4. Administrationen bemyndiges til at foretage evt. redaktionelle rettelser til planerne inde offentlig bekendtgørelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Planområdet er på 117 hektar, hvor solcelleparken vil dække ca. 80 hektar og producere omkring 124.000 MWh årligt, nok til 28.000 husstandes strømforbrug.

*Kommuneplantillæg nr. 11 (Bilag 1)*Formålet med Kommuneplantillæg nr. 11 er at skabe et planmæssigt grundlag for at etablere et solcelleanlæg. Eksisterende rammeområde H3.T03 udvides og tilrettes således at solcelleanlægget bliver en samlet del af det tekniske område, som udgør en energipark med også vindmøller og PTX-anlæg.

*Lokalplan nr. 592 (Bilag 2)*Formålet med Lokalplanen er at gøre det muligt at etablere et solcelleanlæg på [adresse], herunder, at:

* Området kan anvendes til solcelleanlæg med tilhørende tekniske installationer.
* Områdets anvendelse til solcelleanlæg varetager hensynet til nabobeboelser, og at den visuelle påvirkning af det omkringliggende landskab begrænses.
* Solcelleanlægges afskærmes af levende hegn.
* Der bliver etableret offentlige, rekreative stier og udsigtstårne.
* Der fastsættes bestemmelser, som erstatter de ellers nødvendige landzonetilladelser (jf. bonusvirkning), herunder at sikre at solenergianlægget er fjernet senest ét år efter driftsophør.

*Offentlig høring (bilag 3 og 4)*Planforslagene har været fremlagt i høring fra den 8. januar til den 25. marts 2024. Der er modtaget i alt fire høringssvar fra Miljøstyrelsen, [adresse], Danmarks Naturfredningsforening og Plan- og Landdistriktsstyrelsen (se bilag 4).

Høringssvarene omhandler i hovedtræk følgende emner:

* Miljøstyrelsen varetager de nationale grundvandsinteresser, og anfører nogle bekymringer i forhold til, om hensynet til områdets drikkevandsinteresser (BNBO) er varetaget tilstrækkeligt. Styrelsen varsler i sine bemærkninger en anmodning om statslig indsigelse.
* Museum Vestsjælland anbefaler, at bygherre indhenter udtalelse jf. museumslovens § 25, i god tid før jordarbejder og byggeri for at undgå uplanlagte udgifter og forsinkelser ved standsninger pga. arkæologiske fund.
* Danmarks Naturfredningsforening foreslår enkelte præciseringer mhp. at optimere naturhensynet på arealet.
* Plan- og Sussanne Olesen henviser blot til Miljøstyrelsens bemærkninger.

Bemærkningerne har givet anledning til enkelte præciseringer i planforslagene, som fremgår af hvidbogen, bilag 3. Projektholder vil tilstræbe at imødekomme bemærkning og anbefaling fra [adresse] og Danmarks Naturfredningsforening.

*Tilladelse efter Miljøvurderingslovens §25 (bilag 5)*I tilknytning til planlægningen for solcelleanlægget på [adresse], er der jf. Miljøvurderingsloven udarbejdet en fælles miljøvurderingsrapport, der omfatter såvel miljøvurdering (MV) af plangrundlaget samt af miljøkonsekvensrapporten (MKR) for det konkrete projekt. På baggrund af miljøvurderingsrapporten er der udarbejdet en tilladelse efter Miljøvurderingslovens § 25, som er den tilladelse, der giver bygherre ret til at gennemføre projektet.

Den fælles miljøvurderingsrapport har sammen med udkast til tilladelse efter miljøvurderingsloven været i høring parallelt med planforslagene. Der er ikke modtaget bemærkninger særligt hertil, men Miljøstyrelsens bemærkninger til kommuneplantillægget vedr. beskyttelse af boringsnære beskyttelsesområder har givet anledning til at tilføje tilsvarende vilkår i den endelige tilladelse.

*Sammenfattende redegørelse (bilag 6)*Ifølge miljøvurderingslovens § 13, stk. 2, skal der sammen med den vedtagne plan udarbejdes en sammenfattende redegørelse, som beskriver:

* Hvordan miljøhensyn er integreret i planen
* Hvordan miljøredegørelsen og de udtalelser, der er indkommet i offentlighedsfasen, er taget i betragtning
* Hvorfor den godkendte eller vedtagne plan eller det godkendte eller vedtagne program er valgt på baggrund af de rimelige alternativer, der har været behandlet, og
* Hvordan myndigheden vil overvåge de væsentlige indvirkninger på miljøet af planen eller programmet.

Den sammenfattende redegørelse skal offentliggøres samtidig med det vedtagne plangrundlag.

*Administrationen anbefaler*Administrationen anbefaler, at kommuneplantillæg nr. 11 og lokalplan nr. 592 vedtages endeligt med de præciseringer, der følger af hvidbogen, bilag 3. De vedtagne planer bekendtgøres offentligt sammen med tilladelsen efter miljøvurderingsloven og den sammenfattende redegørelse, jf. miljøvurderingsrapporten.

## Økonomiske konsekvenser

Ingen.